મેડિકલ કોલેજોમાં પોસ્ટ ગ્રેજ્યુએટના પ્રવેશ માટે ગત વર્ષે કોમન એન્ટ્રન્સ ટેસ્ટ લાગુ કરવામાં આવી છે. જેના માટે કુલ ૧૦ લાખ પ્રશ્નોની પ્રશ્ન બેન્ક તૈયાર કરવામાં આવી હતી. જેમાં જેટલા વિદ્યાર્થીઓ હાજર રહ્યા હતા તે તમામને જુદા જુદા પ્રશ્નપત્રો અપાયા હતા. કુલ ૧પ૦૦ માર્કની પરીક્ષા લેવામાં આવી હતી. પરંતુ ૧પ૦૦ માર્કના કેટલા પ્રશ્નો પુછાશે તે બાબત કમ્પ્યૂટર દ્વારા નિર્ધારિત થતી હતી. દરેક પ્રશ્નનું કેટલું વેઇટેજ હશે તે પણ કમ્પ્યૂટરે નક્કી કર્યું હતું. દરેક વિદ્યાર્થીની પરીક્ષા જુદા જુદા દિવસે લેવાઇ હતી.